NaiveNeuron/SloPal huggingface dataset:
J. Rusnák, poslanec: (2004-09-10):
Všetci dobre viete, že vo výbore tejto téme venujeme túto pozornosť, ja som preto zvažoval, či vôbec vystúpiť. Som presvedčený o tom, keď všetky argumenty pre výstavbu budú ekonomicky podložené a budú dané jednoznačne i s analýzami, ktoré sa robili v minulosti, nenájde sa tu nikto, kto by hovoril nie. Ale nechajme si pokoj v tejto veci, nesnažme sa na tom vytĺkať politický kapitál, ja som pripravený preto vytvoriť široký priestor na diskusiu, ale na diskusiu plodnú, ktorá bude prinášať efekt. Možno malý krok urobíme aj dnes pri rozhodovaní v riadiacej komisii pre privatizáciu a už možno na budúci týždeň budú známe nové možnosti, predstavy atď. Ale to všetko už má potom v rukách vláda a v konečnom dôsledku parlament. Ďakujem pekne.
V. Veteška, podpredseda NR SR: (2003-03-06):
Ľ. Lintner, poslanec: Pán vicepremiér, dobre, je to tvrdenie proti tvrdeniu. Počkáme si na okolnosti, aj pokiaľ ide o jednu persónu, aj pokiaľ ide o druhú persónu. Viac nič k tomu, zatiaľ.
T. Cabaj, podpredseda NR SR: (2009-06-25):
Pán navrhovateľ, pán minister sa chce vyjadriť, nech sa páči, máte slovo.
Šimečka, Michal, podpredseda NR SR (2024-06-27):
Pán minister, ospravedlňujem sa, už vám vypršalo pätnásť minút.
P. Hrušovský, predseda NR SR: (2004-05-27):
M. Demeterová, poslankyňa: Chcela by som upozorniť, že... Aha, dobre, jednotlivo. Dajte, prosím, hlasovať o bode 1.
Kaliňák, Robert, podpredseda vlády SR a minister obrany SR (2024-06-12):
Ďakujem pekne. Vážený pán predsedajúci, vážené dámy a páni, v tomto prípade ide o súhlas Národnej rady Slovenskej republiky s vyslaním piatich príslušníkov do Európskej vojenskej operácie Európske námorné sily. Bez ďalších zľahčovaní, v tomto prípade vysielame piatich príslušníkov do veliteľstva tejto misie v Grécku, i keď naše námorníctvo nepatrí medzi najznámejšie ozbrojené sily v Európe. V každom prípade máme svoje skúsenosti s riadením a logistikou, ale jednu poznámku si neodpustím, politickú. Na tento problém sme upozorňovali ešte v roku 2017, kedy sme varovali na viacerých vystúpeniach aj Európsku úniu, že podpora Húsijov nedopadne dobre a že v tomto prípade sme nemali kritizovať koalíciu vedenú Saudskou Arábiou, ktorá sa snažila v zásade podporiť stály režim v Jemene, ale v rámci ešte vtedajšej prebiehajúcej Arabskej jari bol všeobecný pocit, že akákoľvek revolta je hodná podpory. A takto sa tá revolta jednoducho vypomstila a dnes vynakladáme obrovské prostriedky, kedy vtedy to stálo v podstate len politickú podporu. Čiže myslím, že aj do budúcna platí, že počúvať jednotlivé názory aj menších krajín alebo znalcov daného prostredia je vždy výhodnejšie ako neskôr o pár rokov investovať milióny a hovoriť o miliónoch, ktoré strácame blokovaním alebo ohrozovaním plavby v úžine Báb al-Mandab. Toto je vec, ktorá je problém. Vtedy sme varovali práve pred ohrozením obchodných ciest, ale politika bola pred racionálnym obranným inštinktom a tak na to teraz všetci doplácame. Čiže ale v tomto prípade platí, že, samozrejme, plníme si svoje záväzky a vysielame piatich príslušníkov ozbrojených síl do veliteľstva tejto misie ASPIDES do Grécka. Ďakujem pekne.
Brixi, Otto, poslanec NR SR (2014-03-19):
Ďakujem pekne. Pán predseda, kolegyne, kolegovia, v rozprave k uvedenému návrhu zákona nevystúpil žiaden poslanec, a preto, prosím, hlasujme o všetkých pozmeňujúcich a doplňujúcich návrhoch zo spoločnej správy. Najprv hlasujme spoločne o bodoch 1 až 8, 10 a 11 s odporúčaním schváliť.
Zmajkovičová, Renáta, podpredsedníčka NR SR (2013-05-17):
V rozprave vystúpi pán poslanec Záhumenský. Pán minister, chcete slovo? Nech sa páči.
Červeňáková, Elena, poslankyňa NR SR (2018-12-05):
Ďakujem ti, Anka, že si predložila tento návrh. Je to ozaj veľmi dôležitý návrh a dúfam, že bude podporený. Obete komunistického režimu trpeli a trpia aj doteraz. Naša spoločnosť sa na to pozerá. Nerobíme nič preto. Boli porušované ich ľudské práva v komunistickom režime, sú porušované aj teraz. Pýtam sa ešte raz, dokedy sa na túto nespravodlivosť chceme pozerať. Máme možnosť ich aspoň nejakým spôsobom, veľmi malým spôsobom odškodniť. Urobme to. Ďakujem.
Kollár, Boris, predseda NR SR (2023-03-16):
Prosím, prezentujme sa a hlasujme. (Hlasovanie.) Prítomných 128 poslancov, za 104, proti 5, zdržalo sa 17, 2 nehlasovali. Uvedený návrh sme schválili.
Mičovský, Ján, poslanec NR SR (2021-11-04):
Ďakujem za slovo, vážený pán podpredseda. Ďakujem, Martin, za to, že si spomenul prírode blízke hospodárenie v lese. Veľmi často sme o tom hovorili, ale stále je to nedostatočné a myslím si, že v súvislosti s týmto zákonom veľmi dôležité. Je to malý zázrak, ku ktorému dospela lesnícka múdrosť behom stáročí. Prírode blízke hospodárenie zabezpečuje ekológiu, ekonómiu, ale aj sociálne momenty sú v ňom obsiahnuté, pretože to je veľmi často pri tomto návrhu zákona, o ktorom tak zaujímavo rokujeme, že sa hovorí o poškodzovaní ľudí z regiónov národných parkov. My vieme, že v zákone o ochrane prírody toto hospodárenie prírode blízke už je zakotvené niekoľko rokov, a možno treba zdôrazniť, že treba k nemu pristúpiť s plnou vážnosťou, lebo zákon je jedna vec a realita druhá, že práve prírode blízke hospodárenie vyžaduje vysokú kvalitu aj kvantitu práce živnostníkov a lesníkov, a ak sa zhodneme na tom, že toto hospodárenie je dôležité nielen pre národné parky, ale pre všetky lesy Slovenska, čo je cieľom programového vyhlásenia vlády, historicky prvýkrát sa táto najvyššia lesnícka pilotáž dostala do programového vyhlásenia, tak o to skôr musíme konštatovať, že tento cieľ je hodný našej spoločnej práce a je v ňom obsiahnuté aj veľa odpovedí na to, o čo sa predkladatelia tohto zákona snažia. A iba by som zdôraznil, že trocha nepresne zaznieva z úrovne ministerstva životného prostredia informácia, že áno, budeme presadzovať toto hospodárenie, hoci zákon už dávno o ňom hovorí, ale zároveň sme si vedomí, že vzniknú tu potom požiadavky na zvýšené financovanie z hľadiska úbytku dane z nehnuteľností, pretože tieto lesy budú súčasťou lesov osobitného určenia. Nie je to tak. Zmena kategórie nie je nutná a nie je tu žiadna obava z tohto titulu stratových peňazí. Ďakujem.
Bugár, Béla, podpredseda NR SR (2017-12-01):
Pán poslanec Mihál, môžte reagovať na faktické.
Kamenický, Ladislav, poslanec NR SR (2012-07-25):
Vážený pán predseda, dajte, prosím, hlasovať, že v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady Slovenskej republiky č. 143 zo 6. júla 2012 prideľuje v druhom čítaní na prerokovanie tento návrh okrem Výboru Národnej rady pre financie a rozpočet aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady Slovenskej republiky.
Šefčík, Marek, poslanec NR SR (2021-11-12):
Ďakujem pekne za slovo. Pán Medvecký, my neriešime vtipné veci, ale skutočne vážne veci týkajúce sa života a zdravia ľudí. Keby som chcel byť vtipný pri tejto príležitosti, tak vám poviem, že aj keď ste si nechali oholiť obočie, vyzeráte stále celkom dobre. Ale neviem, či majú rovnakú srandu zo situácie tí, ktorí aj v týchto chvíľach sú s maskami na tvárach, ktoré im pomáhajú dýchať, ktoré pomáhajú dýchať ich pľúcam a sú na nemocničných lôžkach. Neviem, či ich príbuzní, ktorým blízki umierajú aj v týchto chvíľach na COVID, tlieskajú takým vašim primitívnym vtípkom. Ďakujem.
Kalavská, Andrea, ministerka zdravotníctva SR (2018-11-29):
Dobrý deň. Vážený pán predsedajúci, vážení páni ministri, vážení páni poslanci, na úvod by som povedala, že podľa zákona 363 môže požiadať o zaradenie do zoznamu indikačných centier výrobca, čiže držiteľ registrácie daného lieku, zdravotná poisťovňa a ministerstvo zdravotníctva môže konať z vlastného podnetu. A to, keď splní zákonné podmienky, a to je, keď sa budú rozširovať nové indikačné centrá, musí daný výrobca znížiť cenu lieku. Tým pádom aby nás to ako štát stálo menej peňazí. Na úvod treba asi povedať, prečo vznikli tieto indikačné centrá. My to asi všetci dobre vieme. Tým, že vlastne biologická liečba je extrémne drahou liečbou a jej predpisovanie by malo byť kontrolované, čiže vždy pri podávaní žiadosti o kategorizáciu a keď išiel biologicky aktívny nový liek, tak tam museli byť uvedené aj počet indikačných centier, čiže aby sa dokázalo vlastne predikovať, koľko finančných prostriedkov na danú biologickú liečbu vlastne v priebehu roka minieme. Čiže toto je na základe čoho dáva ministerstvo zdravotníctva teda možnosť uzatvoriť, alebo vzniku nových centier. Druhá teda otázka alebo druhá podotázka bola, že komu sme vyhoveli. Takže v súčasnom povolebnom období bolo otvorené jediné centrum, a to Nemocnica sv. Michala. Bolo otvorené pri príležitosti otvorenia tejto nemocnice ako doplnenia portfólia výkonov tohto poskytovateľa. Je to centrum špeciálne pre liečbu IBD pacientov, čiže vlastne pacientov s Crohnovou chorobou a ulceróznou kolitídou. Tam konalo ministerstvo z vlastného podnetu. Treba však povedať, že Slovensko; spomedzi 47 biosimilárnych liekov zaregistrovaných v Európskej únii bolo v septembri 2018 na slovenskom trhu dostupných iba 9, v Poľsku, Maďarsku 14 a v Českej republike 17. Ak by sme náhodou vybrali 14 najpredpisovanejších účinných látok, ku ktorým existuje biosimilát, pretože my by sme asi chceli ako ministerstvo, aby sa na Slovensku predpisovali viac biosimiláty, pretože povieme si, že sú rovnako účinné, avšak oveľa lacnejšie, tak v roku 2017 za ne poisťovňa uhradila 145 mil. eur, z toho za biosimilárne lieky uhradili len 11 miliónov. Čiže to je extrémny nepomer, čo tvorí trhový podiel 7,6 percenta. Ak by do nášho systému vstúpili všetky biosimiláry registrované v EÚ, ušetrili by sme verejné zdroje vo výške od 28 do 40 mil. eur ročne. Čiže ministerstvo zdravotníctva sa snaží a bude sa snažiť pacientom čím viac sprístupniť túto účinnú liečbu, a preto sa postupne snažíme tieto centrá rušiť. Pretože chceme, zrušili sme napríklad centrá na liečbu, na biologickú liečbu pre onkologických pacientov, aby boli tieto onkologické lieky vlastne dostupnejšie. A takisto chceme, a teda bola som na zdravotníckom výbore, kde sme teda sa snažili aj legislatívnou úpravou podporiť vstup nových biosimilárov, aby teda sa nám preskripcia obrátila na viac biosimilárne lieky ako biologicky aktívne lieky. A uvažujeme nad tým, že na biosimiláry úplne zrušíme centralizáciu alebo vytváranie centier. Nech sa páči.
Kollár, Boris, predseda NR SR (2022-04-27):
Ešte ideme hlasovať, pán kolega.
Vaľová, Jana, poslankyňa NR SR (2017-10-19):
Vážený pán predsedajúci, vážené panie poslankyne, vážení páni poslanci, v rozprave k uvedenému návrhu nevystúpil žiaden poslanec a neboli podané žiadne pozmeňujúce a doplňujúce návrhy ani procedurálny návrh. Preto vás prosím, najskôr budeme hlasovať o pozmeňujúcich a doplňujúcich návrhoch zo spoločnej správy spoločne, a to o bodoch 1 a 2 s odporúčaním gestorského výboru schváliť. Pán predseda, pán predsedajúci, dajte o tom hlasovať.
Jurinová, Erika, podpredsedníčka NR SR (2014-07-09):
Pán poslanec Chren.
Hort, Milan, podpredseda NR SR (2011-10-19):
Ďakujem pekne. Zaujmite miesto určené pre spravodajcov. Otváram rozpravu. Konštatujem, že ani k tomuto bodu som nedostal žiadnu písomnú prihlášku do rozpravy. Pýtam sa, kto sa chce do rozpravy prihlásiť ústne. Nikto. Vyhlasujem rozpravu za skončenú. Prerušujem rokovanie aj o tomto bode programu. Ďalej bude nasledovať druhé čítanie o vládnom návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov . Vládny návrh zákona je pod tlačou 478 a spoločnú správu výborov máte ako tlač 478a. Pani ministerka, nech sa páči, je to ďalší zo zákonov, ktorý patrí do vášho portfólia. Nech sa páči.
Šimečka, Michal, podpredseda NR SR (2023-12-14):
Ďakujem veľmi pekne. Pán poslanec Viskupič s reakciou na faktické.
Kresák, Peter, poslanec NR SR (2018-06-19):
Ďakujem pekne. Teraz, pán predsedajúci, dajte, prosím, hlasovať o tom, že Národná rada Slovenskej republiky prideľuje tento návrh zákona na prerokovanie ústavnoprávnemu výboru, ktorý zároveň určuje aj ako gestorský výbor s tým, že teda nariaďuje, aby Národná rada, teda pardon, aby ústavnoprávny výbor prerokoval tento návrh do 10. septembra 2018. Ďakujem.
Blaha, Ľuboš, podpredseda NR SR (2023-11-23):
221. Pán poslanec Roman Malatinec.
Vančo, Branislav, poslanec NR SR (2024-01-19):
Ďakujem za slovo. Ďakujem, Natália, za tvoje, tvoje vystúpenie. Bolo výborné. A ja som rád, že si sa vrátila presne k tým dôvodom na skrátené legislatívne konanie a veľmi, veľmi pekne si vysvetlila, že nie sú, že nie sú jednoducho dané. Naopak, tie dôvody, ktoré sú uvedené, sú falošné, skrývajú sa za pekné slová, za ušľachtilé pojmy, ako je ochrana ľudských práv alebo humanizácia trestov, ale v skutočnosti, v skutočnosti najviac utrpia prijatím tohto zákona a to ešte zvlášť v skrátenom legislatívnom konaní, bežní ľudia alebo my všetci, ktorí sa môžeme, alebo niektorí sa stanú obeťami trestných činov. Jednoducho aj to, že sa to deje v skrátenom legislatívnom konaní takéto obrovské zmeny, vytvorí to chaos na všetkých úrovniach. Za normálnych okolností, pokiaľ ide, sa nepripravuje v rámci medzirezortného pripomienkového konania len text zákona, ale zároveň sa pripravujú aj, aj implementácia toho zákona. A, samozrejme, keďže vláda preskočila medzirezortné pripomienkové konanie, tak nemohla ani pripraviť všetky štátne inštitúcie, ktorých sa to týka a nie je ich málo. Nejde len o Úrad špeciálnej prokuratúry, resp. prokuratúru, ide, samozrejme, aj o súdy, ide o probačných, mediačných úradníkov a ďalšie a ďalšie úrady, ktoré budú týmto dotknuté a oni nebudú na toto pripravení a bude to hrôza.
Jakab, Július, poslanec NR SR (2024-09-26):
Ja sa ospravedlňujem, ja normálne keď som teraz tu faktickú počul predchádzajúcu a videl som ministra financií, ako tomu tlieska, tak aj mi troška vyschlo v ústach musím povedať, že kam táto krajina sa uberá a aké sú teda fakty a čo sa dá s tými faktami robiť a ako sa dajú dezinterpretovať. Ale toto je úplný odraz toho, čo aj vlastne ty si ukázal Igor v tej rozprave, jednoznačné fakty a čísla hovoria, ako sme hospodárili a že sme hospodárili najlepšie spomedzi všetkých krajín eurozóny a spomedzi, áno, lepšie ako priemer krajín eurozóny a lepšie ako priemer krajiny Európskej únie. Je to tak, pán minister, ďakujem za potlesk, áno, ďakujem. Lebo ste to nedokázali ani v jednej svojej vláde, pán minister, som rád, že si to uvedomujete. Ale zároveň si demaskoval to, čo tí sociálni demokrati robia. Lebo povedať, že chcete lacnejšie energie. A ľudia ich kvôli tomu volia v nádeji, že budú mať lacnejšie energia a nakoniec sa ich nikdy nedožijú, lebo lacnejšie energie nebudú. Budú drahšie o 30 %, vybavené. Chcete lacnejšie potraviny? Holt, nie sú. Žiadne lacnejšie potraviny ste neurobili, pán Kamenický. Ani pán Danko. Že zastavíte to zdražovanie. Že chcete kľud, že pokoj zaslúži si Slovensko, žiadny chaos. Tak najprv som počul minulý týždeň o 5 %, potom 23, potom 5, 23, 5, ja už ani neviem. Tá daň z transakcií je najprv nula, 35, potom nula, 40. Veď vy si robíte srandu z toho národa. A ešte to tu obhajujete. Normálne stresujete tých ľudí na tých uliciach, čo mi hovorili hotelieri, že už chceli zatvárať, teraz budú otvárať. Či ako teraz budú? Perfektné. A to je normálne turecká tržnica, čo robíte. To je amaterizmus, diletantizmus, to ste vy. (Potlesk.)
Bugár, Béla, podpredseda NR SR (2019-06-26):
Prezentujem sa a hlasujme. (Hlasovanie.) Prítomných 143 poslancov, za 86, proti 18, zdržalo sa 39 poslancov. Konštatujem, že tieto body zo spoločnej správy sme schválili.
Schlosár, Rastislav, poslanec NR SR (2022-03-30):
Kolega Kotleba tu veľmi správne hovoril o tom, akú veľkú hrozbu predstavujú tí, tzv. ukrajinskí utečenci. Teraz mám na mysli tých tzv. afrických študentov, či pracovníkov, ktorí utekajú, teda tak sa to hovorí, že utekajú z Ukrajiny len preto, aby sa mohli vrátiť domov. Ja spomeniem len jeden príklad, ktorý sa síce nestal u nás, ale ktorý sa môže stať u nás už veľmi skoro a myslím si, že je len vrchol ľadovca, lebo o mnohých prípadoch sa nehovorí, a to je prípad, kedy dvaja Afričania, jeden z Tunisu, druhý z Nigérie, 6. marca tohto roku, tiež to boli tí tzv. ukrajinskí utečenci, odišli z Ukrajiny. Dokonca mali ukrajinské pasy, tak títo znásilnili v nemeckom Düsseldorfe len 18-ročné ukrajinské dievča. Teda Ukrajinku, ktorá naozaj pred vojnou na rozdiel od nich ušla. To je len jeden príklad z mnohých, o ktorých by sa mohlo hovoriť a ktorý v podstate len dokazuje, čoho sú schopní títo tzv. utečenci, ktorí sa skrývajú za ten pojem utečenec, ale v skutočnosti nemajú s tým nič spoločné a dokazuje to aj to, že tie jednotlivé európske štáty si nevedia chrániť svoje hranice a celý ten systém preverovania tých utečencov jednoducho nefunguje, ak sa takéto veci môžu stať. Ja na záver môžem len povedať, že my naozaj nemáme dôveru ministra vnútra Romana Mikulca, pretože je nominantom hnutia OĽANO a vieme o tom, že v minulosti toto isté hnutie nominovalo do europarlamentu poslancov, ktorí podporovali a hlasovali za povinné kvóty pre migrantov. Spomeniem to známe hlasovanie v roku 2015, keď to boli nominanti OĽANO Branislav Škripek a Anna Záborská, ktorá sedí aj v tomto parlamente, ktorí hlasovali za povinné kvóty pre migrantov. Čiže toto sú tí nominanti OĽANO, a preto aj samotný minister ako taký tu má alebo to ich hnutie to má vo svojom DNA tú podporu migrantov.
M. Sabolová, poslankyňa: (2010-03-02):
Druhá poznámka, je veľmi dobrá vaša pripomienka, a to je to, čo sa o tom nediskutovalo a bolo by dobré, keby sa viac diskutovalo a dostalo sa to aj na odbornú verejnosť, a to je očkovanie tehotných žien, ktoré sú v správe vedené pod druhou kategóriou priorizovaných skupín, kedy ide o zdravotníkov a tehotné ženy. Vieme veľmi dobre, že mnohé typy očkovania veľmi vážne môžu ohroziť nielen ženu, ale aj plod. A toto si myslím, že toto je vážna téma, o ktorej by bolo treba hovoriť pri takejto novej očkovacej látke. A tu už pred chvíľočkou, pred vami zaznelo, myslím z úst pána poslanca Zelníka, keď ste hovorili o sezónnej chrípke a že sa táto vakcína využije, neviem teda, či to je možné, že sa využije a použije práve na sezónnu chrípku na zaočkovanie. Obávam sa, že toto je tiež taký veľmi ľahký a lacný spôsob na to, aby sme využili vakcíny, ktoré sú špecificky určené na isté typy ochorenia. A preto by bolo dobré, keby aj toto zaznelo ako vážna diskusná pripomienka a vyjadrenie nielen pána ministra, ale aj odbornej verejnosti a hlavného hygienika. A ešte nedá mi povedať jednu poznámku. Prečo sme neočkovali rizikové skupiny, o ktorých hovoril kolega Halecký pred chvíľou, ale prečo sme priorizovali... (Prerušenie vystúpenia časomerom.)
Blaha, Ľuboš, podpredseda NR SR (2024-05-03):
Na vaše vystúpenie, pani poslankyňa, evidujem tri faktické poznámky. Ako prvá sa prihlásila pani poslankyňa Lucia Plaváková. Nech sa páči.
J. Počiatek, minister financií SR: (2009-09-08):
Hlavné zmeny zákona prinášajú zmenu odvodovej povinnosti prevádzkovateľov hazardných hier z percentuálnej na paušálnu. Zmena sa týka videohier a technických zariadení obsluhovaných priamo hráčmi a je navrhnutá z fiškálnych dôvodov, ako aj z dôvodu zjednodušenia kontroly plnenia odvodových povinností zo strany prevádzkovateľov. Ďalej zavedením nového druhu hazardných hier, kartových hier pokrového typu prevádzkovaných mimo kasína. Tento druh hazardných hier bude prevádzkovaný na základe všeobecnej licencie z dôvodu zníženia administratívnej náročnosti a zjednodušenia licenčných postupov. Prevádzkovatelia tejto hry budú uhrádzať do štátneho rozpočtu opäť paušálny odvod. Ďalej prináša rozšírenie okruhu právnických osôb, ktorým bude možné udeliť individuálnu licenciu na prevádzkovanie stávkových hier o štátny podnik, avšak len pre prevádzkovanie dostihových stávok. Ďalej prináša úpravu ustanovení týkajúcich sa poverených skúšobní, hlavne doplnenie o spresnenie sankčnej pôsobnosti ministerstva pri výkone kontroly. Jedinou sankciou v platnom znení zákona je odňatie poverenia, ktoré vychádza zo skúseností z praxe, to znamená neprimeraný postih za menej závažné porušenia zákona, resp. poverenia. Ďalej prináša zrušenie výnimky z obmedzenia prevádzkovania vybraných druhov hazardných hier a ustanovuje zákaz prevádzkovania hazardných hier v určenom období, napríklad počas určených štátnych sviatkov jednotne pre všetky hazardné hry. Ďakujem za slovo, skončil som.
Kyselica, Lukáš, poslanec NR SR (2023-06-21):
Ďakujem veľmi pekne. Vážený pán predseda, kolegyne, kolegovia, v rozprave nevystúpil nikto, nebol podaný žiadny pozmeňujúci návrh a ani správa neobsahuje pripomienky prezidentky. Preto sme v treťom čítaní. Otvorte, prosím, rozpravu.
Mikloš, Ivan, poslanec NR SR (2012-12-11):
Ďakujem pekne. Vážený pán poslanec Duchoň, pán predseda výboru, musím povedať, že ma vaše vystúpenie veľmi nepríjemne prekvapilo, preto, že vás považujem za veľmi korektného človeka, tak vediete aj naše výbory, čo veľmi oceňujem, aj za človeka, ktorý sa snaží posudzovať veci racionálne, preto ma vaše vystúpenie veľmi, veľmi nepríjemne prekvapilo. Ale musím povedať, že aj spôsob, akým ste ho prednášali, svedčí o tom, že nie ste stotožnený s vecami, ktoré hovoríte. Takže to vás chcem poľutovať naviac ešte. Čo sa týka rôznych čísiel, pán predseda výboru, ako už bolo povedané mojimi kolegami, vy sami meníte čísla, dokonca v priebehu schvaľovania. Vždy môžete šermovať, šibrinkovať takým alebo onakým číslom, ale podstatné je jedno, že konsolidujete z 80 až 85 % zvyšovaním daní, že neznižujete výdavky. Podstatné je, že zhoršujete podnikateľské prostredie. Podstatné je, že robíte skoro všetky kroky, ktoré robíte, zhoršujú naše vyhliadky ako z hľadiska zdravých verejných financií, tak aj z hľadiska zdravej a konkurencieschopnej ekonomiky. Stále, a už to sledujem, už sa na to asi musíme pripraviť, sa budete vyhovárať na krízu. To ste robili v roku 2009, roku 2010, teraz sa budete zase vyhovárať na krízu. Áno, aj kríza zhoršuje situáciu, ale práve v reakcii na krízu by bolo potrebné a nevyhnutné, aby ste robili opačnú ekonomickú politiku, akú robíte. Ak neveríte nám, tak si prečítajte Hospodárske noviny, ako predseda výboru ich máte na výbore. Hospodárske noviny robili prieskum medzi dvadsiatimi štyrmi, myslím, včera to bolo zverejnené, firmami na Slovensku a veľká väčšina z nich povedala, že ide znižovať zamestnanosť a výrobu v reakcii, nie na krízu, ale na konkrétne vládou prijaté opatrenia, či už je to Zákonník práce alebo sú to opatrenia v oblasti daní. Takže my si nevymýšľame. A vy sa nevyhovárajte stále na krízu, práve v kríze potrebujeme robiť opak toho... (Prerušenie vystúpenia časomerom.)
Kučera, Karol, poslanec NR SR (2023-03-17):
Marek, tak ďakujem ti za, že si otvoril tento problém vlastne s cirkevnými školami, ten problém, ktorý sa snažíme už komunikovať a riešiť. Ty vieš, že tie riešenia nejaké sú, či už peniaze teda, ktoré ty zastávaš, alebo nejaká možno zmena tej RUP-ky a podobne, ale chcem povedať jednu vec, že my tu nie sme tvorcovia vlastne rámcového učebného plánu ani nového štátneho vzdelávacieho programu. Na to sú iní odborníci, tí, preto máme ´My Vám´ atď., preto máme komisie, ktoré toto tvoria, ale my tu ideme povedať, že naozaj tých, tých hodín je málo. To znamená, že to minimum má byť, majú byť tri hodiny. Je to, máme to absolútne podchytené teda uznesením toho Európskeho parlamentu atď., čiže nie je to nejaký výmysel, boli tu konferencie k tomu a podobne, vyjadrujú sa k tomu rôzne rezorty. Ale ešte aby som sa vrátil k tým cirkevným školám, no, povedal si, že je málo tých disponibilných hodín. Práve ten nový, ja som to už načrtol, že sa to zosúlaďuje, ale aby som stihol napríklad takú myšlienku, že Maďari nemajú cirkevné školy? No asi zrejme majú takisto a majú päť hodín telesnej, takže a, áno, Maďari majú v každom ročníku aj dve disponibilné hodiny, aby si to mohli zrejme vyriešiť. Povedal si, že prvý ročník dve, druhý ročník tri máme, tretí ročník dve a štvrtý ročník jedna, kde je ten problém, kde je ten pes zakopaný, tak možnože tu stačí úplne jednoduché riešenie, že z tých troch v druhom ročníku sa zoberie jedna tá disponibilná a dá sa do toho štvrtého ročníku. Neviem, že či toto by bol obrovský problém, ale hovorím, že nech to riešia toto už odborníci potom ďalej. (Potlesk.)
Fořt, Stanislav, poslanec NR SR (2011-02-03):
Pán Mamojka, ja by som sa vás chcel za občanov Slovenskej republiky, ktorí nás všetkých zvolili do pozície poslancov Národnej rady, spýtať, ako ste boli za uplynulých sedem rokov spokojný s tým, ako Generálna prokuratúra plnila svoju úlohu ochrancu verejného záujmu. Ja sa vás spýtam, koľko prípadov podozrení z korupcie, sprenevery, krádeže na najvyšších úrovniach v tomto štáte dotiahla Generálna prokuratúra, tak za modrej ako aj červenej vlády, aspoň do podania obžaloby. Nerobím si ilúzie do odsudzujúceho, že by niektorý z týchto prípadov skončil aj formou odsudzujúceho rozsudku. Koľko bolo z tých 850 tisíc prípadov, ktoré ste tuná odcitovali zo štatistiky generálnej prokuratúry dotiahnutých aspoň do podoby podania obžaloby alebo dohody o vine a treste. Tak poprosím o doplnenie tejto štatistiky. Ďakujem pekne.
Beblavý, Miroslav, poslanec NR SR (2011-03-24):
Ďakujem pekne, pán poslanec. Nechcem ísť k meritu veci, keďže to nie je nejaká moja odborná záležitosť, ale dovolím si len upozorniť, že vo svojom vystúpení ste uviedli, že ste chceli zabrániť impeachmentu Slovenskej republiky. Tak dovolím si vám v tejto súvislosti povedať že impeachment je slovo, ktoré sa používa v súvislosti s odvolaním vysokých štátnych funkcionárov z pozície za zneužitie moci. To, čo ste mali asi na mysli, sa volá infringement. Ďakujem pekne.
Gašpar, Tibor, poslanec NR SR (2024-02-08):
Ďalej hlasujeme o bode 244 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2014-02-05):
Pán spravodajca, chcete zaujať k rozprave stanovisko? Nie. Prerušujem rokovanie o tomto bode programu. Ďakujem vám pekne. Pokračujeme ďalším bodom, ktorým je prvé čítanie o návrhu poslancov Miroslava Kadúca, Igora Hraška na vydanie zákona o výbere a odmeňovaní zástupcov štátu v orgánoch spoločností s majetkovou účasťou štátu. Návrh zákona je pod tlačou 790, návrh na jeho pridelenie na prerokovanie výborom je v rozhodnutí č. 768. Nech sa páči, pán poslanec Kadúc, uveďte návrh zákona. (Rokovanie o návrhu poslancov Národnej rady Slovenskej republiky Miroslava Kadúca a Igora Hraška na vydanie zákona o výbere a odmeňovaní zástupcov štátu v orgánoch spoločností s majetkovou účasťou štátu , tlač 790.)
Glváč, Martin, podpredseda NR SR (2018-10-22):
Ďakujem. S faktickou, s reakciou na faktické, pán poslanec Mizík. Nech sa páči.
Záborská, Anna, poslankyňa NR SR (2023-06-15):
Ďakujem pekne. Pán podpredseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-06-26):
Pán poslanec Mikloško, nech sa páči, ešte...
Pellegrini, Peter, predseda NR SR (2015-09-30):
Ďakujem pekne. Do tretice, pán navrhovateľ, nech sa páči.
Kollár, Boris, predseda NR SR (2023-02-16):
(Zaznievanie gongu.) S procedurálnym návrhom, pán poslanec Fico, nech sa páči.
Heger, Eduard, poslanec NR SR (2016-09-06):
Pán minister, pán predsedajúci, ďakujem pekne, ja len jednu otázočku. Tam v dôvodovej správe píšete, že sú tam náklady súvisiace s obstaraním produkčného informačného systému vo výške 762-tisíc eur a nie je tam k tomu nič viac kvantifikované, tak, že či to viete nejako kvantifikovať, lebo je to pomerne veľká suma, že s čím súvisí, a taká nevyhnutnosť toho. Nejako som tomu nevedel porozumieť a hovorím, je to pomerne, pomerne vysoká suma na informačný systém. Tak keby ste vedeli možno toto trošku vysvetliť. Ďakujem.
V. Veteška, podpredseda NR SR: (2004-09-08):
Ďalej pokračujeme procedurálnym návrhom. Pán poslanec Miššík, vzdávate sa? Pokračujeme, pán poslanec Soboňa. Nie? Pán poslanec Zubo s faktickou poznámkou a prosím, keby sme už pokračovali v rokovaní. (Reakcie z pléna.) Prosím? Ešte na predchádzajúce vystúpenie bol prihlásený, a tým už končíme tento bod programu. Pán poslanec Zubo, ešte máte faktickú poznámku. S. Zubo, poslanec: Vážení a milí, prepáčte mi, že sa vraciam znova k problematike dnešného rokovania posledného bodu, ktorý prerokúvame, ale nejako mi to nedá, pretože príliš rýchlo sme sa snažili od problematiky odísť. Ja by som len chcel reagovať na tie myšlienky pána Jarjabka, keď hovoril, že nechajme vpravo, čo je vpravo, nechajme vľavo, čo je vľavo, a v strede, čo je v strede. Veľmi radi by sme to urobili. Len ono je to utópia. Ono to nejde. Ono sa to nedá. Totiž kultúra je produktom určitej doby, v ktorej vzniká, v ktorej sa realizuje a v ktorej sa konzumuje. A, žiaľ, my žijeme dobu, akú žijeme a výsledkom tejto doby je tá kultúra, ktorú máme. Kultúra taká, ktorá hovorí o násilí. Kultúra, ktorá hovorí o sexe a nenávisti, ale kultúra, ktorá si ani nespomenie, že na tomto území žije slovenský národ, že má svoju históriu, svoje tradície a že chce žiť aj do budúcnosti. Ďakujem.
Blanár, Juraj, podpredseda NR SR (2023-05-25):
Ďakujem, pán spravodajca. Otváram všeobecnú rozpravu. Písomnú prihlášku som neobdržal pred začatím tohto bodu. Dávam teda možnosť prihlásiť sa ústne, vážené pani poslankyne, páni poslanci. Konštatujem, že okrem pána navrhovateľa, navrhovateľa Slošára... Schlosára sa nikto nehlási, preto uzatváram možnosť prihlásiť sa do rozpravy. Pán navrhovateľ, máte slovo.
Číž, Miroslav, podpredseda NR SR (2015-03-19):
Ďakujem pekne. Kolegyne, kolegovia, prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov . Tento vládny návrh zákona má tlač 1329, spoločná správa výborov má tlač 1329a. Vzhľadom na to, že pán minister Pavlis má závažné povinnosti súvisiace s výkonom funkcie, je na vláde momentálne, tak v jeho zastúpení uvedie návrh zákona s príslušným zmocnením pán minister spravodlivosti. Takže mu odovzdávam slovo.
P. Paška, predseda NR SR: (2008-07-02):
(Hlasovanie.) 140 prítomných, 80 za, 51 proti, 8 sa zdržalo, 1 nehlasoval. Sme v treťom čítaní . Otváram rozpravu. Keďže sa neprihlásil žiaden poslanec, vyhlasujem rozpravu za skončenú a budeme v záverečnom hlasovaní rozhodovať o prijatí zákona.
Laššáková, Jana, podpredsedníčka NR SR (2014-12-09):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlásia pani poslankyňa Žitňanská a pán poslanec Viskupič. Končím možnosť prihlásiť sa do rozpravy ústne. Nech sa páči, pani poslankyňa Žitňanská, máte slovo.
Blaha, Ľuboš, podpredseda NR SR (2023-12-12):
Ako ďalší sa do rozpravy prihlásil pán poslanec Igor Matovič, nech sa páči.
Bugár, Béla, podpredseda NR SR (2011-04-01):
A teraz pani poslankyňa Jurinová, nech sa páči.
Grendel, Gábor, podpredseda NR SR (2022-10-21):
S faktickou poznámkou pán poslanec Juraj Krúpa.
Milanová, Natália, poslankyňa NR SR (2018-05-24):
Ja som s takou malou dušičkou čakala, že čo budem počuť, a musím sa priznať, že ďakujem vám veľmi pekne, povzbudilo ma to a, áno, to je asi tak všetko. Prepáčte, ja už nevládzem, mám dole dieťa a už bežím za ním, tak som taká trošku roztržitá, pardon.
Bublavý, Dušan, poslanec NR SR (2011-05-27):
Pán poslanec Číž vystihol podstatu neschopnosti vhodnej reakcie vlády Slovenskej republiky a ministerstva zahraničných vecí a zasahovanie maďarskej ústavy do našich vnútorných záležitostí. Ak ešte nie je niekomu jasné, o čo ide Maďarsku prijatím tejto svoje ústavy, pokúsim sa oživiť kolegom poslancom myslenie. V preambule rezonujú okrem iných aj tieto vety: „Veríme, spoločne vytvárame budúcnosť a zanietenosť mladých generácií. Veríme, že naše deti a vnuci svojím narodením, svojou vytrvalosťou a duchovnou silou opäť urobia Maďarsko veľkým.“ Toto sú veľmi nebezpečné vety, keď je vyzývaná mládež Maďarska na opätovné budovanie veľkého Maďarska. Ja som presvedčený, že Ústava Maďarska je už veľkým, ale problémom, veľkým nebezpečenstvom pre našu vlasť. A dovolím si ešte pár útržkov z preambuly. „Postulujeme, že budeme opatrovať a ochraňovať naše dedičstvo, hodnoty vytvorené ľuďmi v Karpatskej kotline.“ Tieto vážne slová nás nesmú nechať chladnými, pokojnými a je potrebné konať. A preto je potrebné podporiť vyhlásenie z dielne Slovenskej národnej strany. Ďakujem za pozornosť.
Šimečka, Michal, podpredseda NR SR (2024-06-14):
Ďakujem veľmi pekne a dávam slovo spravodajcovi pánovi poslancovi Janckulíkovi, ktorého určil gestorský výbor pre financie a rozpočet. Prosím, máte slovo.
P. Hrušovský, podpredseda NR SR: (2001-09-20):
(Hlasovanie.) Prítomných 130, za 83, proti 16, zdržalo sa 27, nehlasovali 4. Návrh sme schválili.
Suja, Miroslav, poslanec NR SR (2021-12-02):
Ďakujem za slovo, pán predsedajúci. Pán poslanec, vy ste hovorili, že dvojkolová voľba primátorov a starostov. Ja si myslím, že to nie je zlé riešenie. Mne sa napríklad celkom páči táto dvojkolová voľba, keby bývala. Ale chcel by som sa vás spýtať, ako ste hlasovali, keď sa naposledy rušila dvojkolová voľba županov v predchádzajúcom volebnom období. To by ma zaujímalo. A druhá vec, hovorili ste, voľba poštou. Voľba poštou, áno, to je dobrá vec, ja si myslím tiež, ale ja si tu dnes neviem predstaviť tú kontrolu alebo tie kontrolné mechanizmy, ako by sme ich nastavili tak, aby nedochádzalo k nejakým podvodom, prípadne, aby nám nevolili nejakí mŕtvi, ako sa to viackrát už vo voľbách stávalo, keď sa volilo poštou, čo máme, nielenže sú to klepy, ale máme potvrdené, v zahraničí sa takéto veci stávali. Vieme, že aj u nás je veľa registrovaných mŕtvych ľudí na rôznych úradoch. Poviem taký príklad, možno to nie úplne s týmto nesúvisí, ale také listy vlastníctva už normálne, nie pozemnoknižné knihy, ale listy vlastníctva, kde vidím, že, teraz minulý týždeň som mal v rukách, kde rok narodenia majiteľa bol 1860 alebo 1824, aby sme sa vyhli takýmto prešľapom alebo proste takýmto podvodom. Že či aj máte nejakú predstavu, že ako by sa to dalo ošetriť, aby nedochádzalo k niečomu takému, ako vidíme napríklad pri tých listoch vlastníctva a podobne. Ďakujem.
Bugár, Béla, podpredseda NR SR (2018-02-01):
Pán spravodajca, chcete zaujať stanovisko k rozprave? Nech sa páči, máte slovo.
Laššáková, Jana, podpredsedníčka NR SR (2012-09-26):
Pán poslanec, zaujmite miesto určené pre navrhovateľov. Teraz dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, pánovi poslancovi Igorovi Hraškovi. Nech sa páči, pán poslanec, máte slovo.
V. Jasaň, poslanec: (2008-09-17):
A budem reagovať na tú časť, keď ste hovorili o tých našich. Asi ste mali na mysli tých vašich, vtedy, keď ste vy tam boli. Skúste si zistiť, kam v hodnote takmer 1,8 mld. na ktoré obce išiel majetok a akým spôsobom „efektívnym“ s nimi nakladali. Netvrdím, že to tak bolo všade. Skúste to. A ja len jednu poznámku poviem, že aj v čase, keď tento zákon platil, boli objekty, o ktoré štátne rozpočtové alebo príspevkové organizácie alebo obce neprejavili záujem. A ministerstvo uskutočnilo tzv. osobitné konanie. A bolo predložených takmer vyše 200 položiek. Boli ponúkané niekoľkokrát, trikrát, štyrikrát, päťkrát. A nikto nemal o ne záujem. Čo s nimi teraz chcete robiť ďalej? Znova budú len na  náklady ministerstva ďalej spravované? A ja sa potom vyjadrím v rozprave ešte k ďalším veciam. Vy veľmi radi zhadzujete vinu na túto vládu vo všetkom. Osem rokov ste tu boli, osem rokov ste bačovali s majetkom. A teraz to, čo ste vy robili, chcete hodiť na súčasnú vládu? Aspoň si prečítajte, preštudujte to, čo ste urobili, kam ste tie majetky všetky dali a čo s nimi je teraz. A potom sa môžeme rozprávať. Ďakujem.
Sulík, Richard, predseda NR SR (2011-02-09):
Na faktické poznámky reaguje, pán poslanec Dostál.
Glváč, Martin, podpredseda NR SR (2018-09-18):
S reakciou nikto. Pýtam sa, či sa chce niekto prihlásiť do rozpravy ústne. Jeden poslanec. Končím možnosť prihlásiť sa. Pán poslanec Mizík, nech sa páči.
Krajkovič, Mikuláš, poslanec NR SR (2018-01-30):
Vážený pán poslanec, nie, nie celkom rozumiem, ako ste dospeli vo vašom, vo vašom pozmeňovacom návrhu v bode 1, že zloženie toho novovznikajúceho výboru by mali mať väčšinu predstavitelia obcí alebo starostovia. Totiž ja si myslím, že starostovia nemajú celkom vzťah k okresu. Oni, samozrejme, majú vzťah pochopiteľne k svojej obci, pretože tam boli voličmi zvolení a tam majú aj svoju zodpovednosť. A máme skúsenosti, konkrétne zo Svidníka, že, a myslím si, že aj viacerí, z viacerých okresov, starostovia v podstate aj vo svojich žiadostiach vlastne, vlastne si chcú riešiť cez rôzne programy a projekty z akčných plánov, alebo vlastne tie svoje komunálne boľačky, ako povedzme obecné úrady a podobne. Takže normálne videl by som v tom aj istý, istý konflikt záujmov. Takže neviem, ako ste došli k tomu (povedané s pobavením), že by práve väčšinu mali mať zástupcovia obcí samosprávy, samozrejme pre všetkej úcte k zástupcom samosprávy, ktorí sú aj v týchto okresoch. O tom druhom bode vášho pozmeňujúceho návrhu iste by sa dalo diskutovať a je veľa vecí, čo by sa dalo aj súhlasiť s týmto.
Krajkovič, Mikuláš, poslanec NR SR (2019-04-02):
Ďakujem. Hlasovať budeme dnes o sedemnástej hodine.
Sulík, Richard, predseda NR SR (2010-11-03):
Si to dobre rozložte. Pán poslanec Bublavý.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2018-03-13):
Ďakujem veľmi pekne. Ja len nakrátko. Tá snaha zabezpečiť reálnu možnosť kontroly prepravy dreva nielen z lesa, to je účelom tohto zákona. Ja by som sa pozastavila len pri tej poznámke poslednej, ktorú dal Simon Zsolt. Ten prepad v prospech štátu, ktorý tak napádal, je iba vtedy, ak neurobí majiteľ zadržaného dreva predbežné opatrenie. A to, čo tu Martin spomínal, samozrejme, väčší počet kontrol súvisí s väčšími finančnými prostriedkami, označovanie jednotlivých druhov kmeňa, tie sú uvedené v náležitosti dokladu, ktorý slúži na prepravu dreva, máme zákon o lese, kde sa tiež, je vykonávacia vyhláška k zákonu o lese a označovania dreva mimo lesa musí doriešiť vykonávacia vyhláška k zákonu o ochrane prírody a krajiny. Toľko len moje poznámky. Ďakujem pekne.
Laššáková, Jana, podpredsedníčka NR SR (2014-12-03):
Na vystúpenie pani podpredsedníčky s faktickými poznámkami pani poslankyňa Tomanová a pani predkladateľka Šedivcová. Končím možnosť prihlásiť sa s faktickými poznámkami. Nech sa páči, pani poslankyňa Tomanová.
Laššáková, Jana, podpredsedníčka NR SR (2013-10-22):
Ďakujem. Vystúpili všetci poslanci, ktorí boli prihlásení do rozpravy, aj pán minister. Chcete zaujať ešte nejaké záverečné? Nie. Pán spravodajca? Tiež nie. Vyhlasujem rozpravu teda za skončenú a prerušujem rokovanie o tomto bode programu. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie, tlač 602. Poprosím pána ministra hospodárstva Tomáša Malatinského, aby zaujal miesto určené pre navrhovateľov. Do rozpravy sa prihlásil spoločný spravodajca poslanec Maroš Kondrót, ktorému odovzdávam slovo, a pripraví sa pán poslanec Alojz Přidal, ktorý sa prihlásil za klub KDH. Takže kto pôjde prvý? Takže nech sa páči, pán poslanec Přidal. Dobre, keďže to bolo z minulého týždňa, takže ma pán spravodajca upozornil, že pán poslanec bol prihlásený do rozpravy písomne, a on avizoval, že sa prihlási do rozpravy ústne. Takže nech sa páči, pán poslanec, máte slovo. (Pokračovania rokovania o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. , tlač 602.)
P. Minárik, poslanec: (2005-09-22):
Vážený predkladateľ, kolegyne, kolegovia, dovoľte, aby som ako spravodajca poverený výborom pre financie, rozpočet a menu v zmysle zákona č. 350/1996 Z. z. o rokovacom poriadku podal správu k tomuto poslaneckému návrhu, teda návrhu novely zákona o cenách v znení neskorších predpisov (tlač 1263). Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 na doručenie najmenej 15 dní pred schôdzou, to znamená, že mohol byť tento návrh zaradený na dnešnú 50. schôdzu. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako aj iné pravidlá, ktoré sú obsiahnuté v legislatívnych pravidlách. Z mojej strany je to všetko. Potom pri hlasovaní budem navrhovať výbory a postúpenie do druhého čítania, o ktorom, samozrejme, však rozhodneme hlasovaním.
Blaha, Ľuboš, poslanec NR SR (2020-09-17):
Pán poslanec Kamenický, ďakujem veľmi pekne, že ste vysvetlili kolegom, že aj oni hlasovali za 13. dôchodok a toto naozaj nevedia poprieť. A dneska sú to oni, ktorí tento 13. dôchodok likvidujú. A to je obrovské pokrytectvo a podvod na voličoch. Darmo sa vyhovárajú na SMER, pretože SMER pomáhal dôchodcom a ten proces bol kontinuálny. To znamená, že najskôr sme prišli s 13. príspevkom, vianočným príspevkom, ten sme zdvojnásobili, ten sme zvyšovali, až kým to neprišlo k tomu riadnemu vianočnému, resp. 13. dôchodku. Takýto bol proces. A medzitým sme pomáhali dôchodcom s dôchodkovým stropom, s doplatkami na lieky, s vlakmi zadarmo a tak ďalej, minimálnym dôchodkom a mohol by som pokračovať. Čiže vytvárať tu ilúziu, že sme nič nerobili, iba na konci sme prijali niečo pred voľbami, je, samozrejme, len volebná propaganda pravicových strán. Mňa však zaujala tá poznámka pána Kamenického o Arca Capital, pretože je naozaj neuveriteľné, že Matovičovci dajú do investičného fondu 10 mil., ale nevedia nájsť zopár euro na dôchodcov, takíto papaláši, ktorí vlastnia hotely v Trnave, pozemky, haciendy, historické budovy. Takýto človek nevie pochopiť, čo to je pre dôchodcu 460 eur na Vianoce. Nevie pochopiť, on má milióny. On sa o takýchto ľudí nestará. A Matovič, pán premiér, sa vyhovára, že on sa Pavlínke nestará do toho, kam tie milióny či miliardy, či koľko peňazí, preboha, majú, investuje. Ale veď to je tak neuveriteľné počúvať od človeka, ktorý tam stál pred schránkovými firmami na Cypre, pred Počiatkovou vilou, ktorý sa tu oháňal Belize a vymýšľal tu na každého neuveriteľné nezmysly, tak tento človek nevie zdokladovať svoje milióny a či ich nedefraudoval, pretože je tu obrovské podozrenie, že Arca Capital má zvýhodnené postavenie voči Matovičovcom len preto, že Igor Matovič je premiér. Toto je taký škandál. Ešte väčší než ten, že papaláši sa vysmievajú seniorom.
Grendel, Gábor, podpredseda NR SR (2021-12-14):
Pán poslanec, nerobte si, prosím, srandu. (Rečník mal respirátor namiesto na tvári na mikrofóne.)
A. Belousovová, podpredsedníčka NR SR: (2008-11-04):
Koncepcia štátnej politiky starostlivosti o Slovákov žijúcich v zahraničí do roku 2015 , tento materiál je ako tlač 775 a spoločná správa výborov ako tlač 775a. Takže prosím pána podpredsedu vlády, aby teraz uviedol obidva materiály. Nech sa páči.
B. Bugár, podpredseda NR SR: (2005-02-04):
(Hlasovanie.) Prítomných 139 poslancov, 103 za, 35 sa zdržali hlasovania, 1 nehlasoval. Sme v treťom čítaní. Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že páni poslanci Ladányi a Gál, nie? Nikto sa nehlási do rozpravy. Vyhlasujem rozpravu za skončenú. Nech sa páči pán spravodajca, máte slovo.
Ľ. Vážny, poslanec: (2004-10-22):
A ešte ma irituje to, čo povedala vláda vo svojom uznesení k tomuto kroku, aby sme urobili za minulosťou ako za zlým hriechom minulosti červenú čiaru. Tak, vážení, takto nie, toto nie je kontrolná funkcia Národnej rady, my tú červenú čiaru musíme zrušiť a pozrieť sa na tú minulosť. A keď nevyvodíme dôsledky a nepožiadame vládu, aby vyvodila dôsledky z toho, tak ten istý problém nájdeme v tých spoločnostiach, o ktorých som hovoril. Ďakujem za pozornosť. (Potlesk.)
Žiga, Peter, podpredseda NR SR (2024-10-02):
S reakciou na faktické poznámky pán poslanec Majerský.
J. Burian, poslanec: (2007-06-29):
Výbor Národnej rady Slovenskej republiky uznesením č. 162 zo 14. júna 2007 súhlasil s uvedeným návrhom ročnej správy, ktorá vykazuje výnosy vo výške 940 402-tisíc Sk, náklady vo výške 879 375-tisíc Sk a bilančný rozdiel 61 027-tisíc Sk. Odporučil Národnej rade Slovenskej republiky túto ročnú správu schváliť. A súčasne poveril predniesť správu výboru na schôdzi Národnej rady Slovenskej republiky a po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Zároveň odporučil Národnej rade Slovenskej republiky vysloviť súhlas, aby generálny riaditeľ Exportno-importnej banky Slovenska Igor Lichnovský ročnú správu uviedol a mohol vystúpiť v rozprave na schôdzi Národnej rady Slovenskej republiky. Prosím, pán predsedajúci, otvorte rozpravu k tomuto bodu programu.
Borec, Tomáš, minister spravodlivosti SR (2013-04-30):
Ďakujem za slovo, pán predseda. Vážené pani poslankyne, vážení páni poslanci, predkladám do druhého čítania návrh zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov. Účelom návrhu zákona je vyriešiť aktuálnu situáciu, ktorá vznikla na Ústavnom súde Slovenskej republiky v dôsledku uplatnenia vyhlásenia účastníkov konania, ktorými odmietajú sudcov Ústavného súdu z dôvodu predpojatosti. Výsledkom je faktický stav, kedy nie je možne zabezpečiť konanie a rozhodovanie Ústavného súdu v rozsahu jemu Ústavou Slovenskej republiky zverených právomocí, nakoľko takmer všetci jeho sudcovia sú vylúčení, resp. ich predpojatosť je namietaná účastníkmi konania, čo vedie k stavu, kedy podľa platnej právnej úpravy nie je možné rozhodnúť nielen vo veci samej, ale ani len o týchto námietkach účastníkov konania. Pre vyriešenie vzniknutého problému sa navrhuje výslovne v zákonnej právnej úprave zakotviť doktrínu nevyhnutnosti vyplývajúcu z tzv. Bangalórskych princípov správania sa sudcov. Podstata tejto doktríny umožňuje sudcovi, ktorý je inak vylúčený, konať a rozhodovať vo veci, ak by nekonanie zo strany súdu viedlo k nespravodlivosti, v tomto prípade popretiu zákazu odmietnutia spravodlivosti, čo v konečnom dôsledku vedie k odmietnutiu poskytnutia ústavne garantovanej ochrany základných práv a slobôd, a to v konaní pred Ústavným súdom. Tento návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskej únie. Tento návrh zákona nemá finančný, ekonomický, environmentálny, sociálny vplyv ani vplyv na podnikateľské prostredie, ani vplyv na informatizáciu spoločnosti. Ďakujem pekne za pozornosť.
Blanár, Juraj, podpredseda NR SR (2023-05-18):
Teraz v rozprave vystúpi pán poslanec Peter Cmorej a po ňom sa pripraví pán poslanec Milan Krajniak.